stanford-oval/wikipedia huggingface dataset:
หม่อมราชวงศ์คึกฤทธิ์ ปราโมช
ประวัติ

หม่อมราชวงศ์คึกฤทธิ์ เกิดวันที่ 20 เมษายน พ.ศ. 2454 ในเรือกลางแม่น้ำเจ้าพระยา ณ ตำบลบ้านม้า อำเภออินทร์บุรี จังหวัดสิงห์บุรี เป็นโอรสคนสุดท้อง ในบรรดาโอรส-ธิดา ทั้ง 6 คน ของ พลโท พระวรวงศ์เธอ พระองค์เจ้าคำรบ กับหม่อมแดง ปราโมช ณ อยุธยา ชื่อ "คึกฤทธิ์" นั้นมาจากการที่ชอบร้องไห้เสียงดังในวัยทารก จึงได้รับพระราชทานนามนี้จาก สมเด็จพระศรีพัชรินทราบรมราชินีนาถ พระบรมราชชนนีพันปีหลวง
เขาสมรสกับ หม่อมราชวงศ์พักตร์พริ้ง ทองใหญ่ เมื่อ พ.ศ. 2479 มีบุตรธิดา 2 คน คือ หม่อมหลวงรองฤทธิ์ ปราโมช และ หม่อมหลวงวิสุมิตรา ปราโมช ต่อมาได้แยกกันอยู่กับหม่อมราชวงศ์พักตร์พริ้ง
หม่อมราชวงศ์คึกฤทธิ์พักอยู่ที่บ้านในซอยพระพินิจ ซึ่งเป็นซอยย่อยอยู่ในซอยสวนพลู ถนนสาทรใต้ เขตสาทร บ้านหลังนี้เป็นที่รู้จักกันในชื่อว่า "บ้านซอยสวนพลู"
หม่อมราชวงศ์คึกฤทธิ์เป็นบุคคลที่มีบุคลิกและบทบาทที่หลากหลาย มีชื่อเสียงในหลาย ๆ ด้าน โดยเฉพาะการประพันธ์ การแสดง และยังเป็นนักการเมือง เป็นผู้ก่อตั้งพรรคก้าวหน้า เมื่อ พ.ศ. 2488 ต่อมาได้ยุบรวมกับพรรคประชาธิปัตย์ในปีถัดมา ต่อมาก่อตั้งหนังสือพิมพ์สยามรัฐ เมื่อ พ.ศ. 2493 และก่อตั้งพรรคกิจสังคม เมื่อ พ.ศ. 2517 และได้ดำรงตำแหน่งเป็นนายกรัฐมนตรีคนที่ 13 ของประเทศไทยเมื่อ พ.ศ. 2518 โดยสามารถเป็นแกนนำตั้งรัฐบาลทั้งที่มีจำนวน ส.ส. ในมือเพียง 18 คน รัฐบาลคึกฤทธิ์ในครั้งนั้นมี บุญชู โรจนเสถียร ผู้ร่วมก่อตั้งพรรคกิจสังคม เป็น รัฐมนตรีว่าการกระทรวงการคลัง มีนโยบาย "เงินผัน" เป็นที่รู้จักเลื่องลือทั่วไปในสมัยนั้น
ก่อนดำรงตำแหน่งนายกรัฐมนตรี หม่อมราชวงศ์คึกฤทธิ์เคยรับบทเป็นนายกรัฐมนตรีของประเทศแถบเอเชียตะวันออกเฉียงใต้ประเทศหนึ่ง ชื่อว่าประเทศสารขัณฑ์ ในภาพยนตร์เรื่อง The Ugly American (1963) คู่กับมาร์ลอน แบรนโด เมื่อ พ.ศ. 2506 และหลังพ้นตำแหน่งนายกรัฐมนตรี เขาเคยรับบทเป็นนักแสดงรับเชิญในภาพยนตร์ ผู้แทนนอกสภา กำกับโดย สุรสีห์ ผาธรรม นำแสดงโดย สรพงศ์ ชาตรี เมื่อ พ.ศ. 2526
ระหว่างการเล่นการเมือง หม่อมราชวงศ์คึกฤทธิ์มีบุคลิกที่โดดเด่นเป็นตัวของตัวเองที่ทุกคนรู้จักดี คือ วาทะศิลป์ และบทบาทเป็นที่ชวนให้จดจำ เช่น การผวนพูดเล่นชื่อของตัวเองเมื่อมีผู้ถามว่า หมายถึงอะไร โดยตอบว่า "คึกฤทธิ์ ก็คือ คิดลึก" เป็นต้น
หม่อมราชวงศ์คึกฤทธิ์ได้รับฉายาจากนักการเมือง และสื่อมวลชนมากมาย เช่น "เฒ่าสารพัดพิษ" "ซือแป๋ซอยสวนพลู" ภายหลังเมื่อมีอายุ จนสามารถแสดงความเห็นทางการเมือง ได้อย่างตรงไปตรงมา โดยไม่ต้องเกรงกลัวอิทธิพลใด ๆ จึงได้รับฉายาว่า "เสาหลักประชาธิปไตย" นอกจากนี้ อีกฉายาหนึ่งที่ใช้เรียก หม่อมราชวงศ์คึกฤทธิ์ ในบางแห่งคือ "หม่อมป้า"
ในด้านวรรณศิลป์ หม่อมราชวงศ์คึกฤทธิ์ มีผลงานหนังสือที่มีชื่อเสียงระดับประเทศมากมาย ที่ได้รับการตีพิมพ์ซ้ำแล้วซ้ำอีก เช่น สี่แผ่นดิน, ไผ่แดง, กาเหว่าที่บางเพลง, หลายชีวิต, ซูสีไทเฮา, สามก๊กฉบับนายทุน และเรื่องสั้น "มอม" ซึ่งได้ใช้เป็นบทความประกอบแบบเรียนภาษาไทยในปัจจุบัน บางชิ้นมีผู้นำไปทำเป็นละครโทรทัศน์ เช่น สี่แผ่นดิน, หลายชีวิต และทำเป็นภาพยนตร์ เช่น กาเหว่าที่บางเพลง
การศึกษา

หม่อมราชวงศ์คึกฤทธิ์เริ่มต้นเรียนหนังสือที่บ้าน กับหม่อมราชวงศ์บุญรับ พี่สาวคนโต จนอ่านภาษาไทยได้ตั้งแต่อายุ 4 ปี กระทั่งเมื่อ พ.ศ. 2458 เขาจึงเข้าศึกษาภาคบังคับ ที่โรงเรียนวัฒนาวิทยาลัย (วังหลัง) จากนั้นเข้าศึกษาต่อที่โรงเรียนสวนกุหลาบวิทยาลัย และเดินทางไปศึกษาต่อในประเทศอังกฤษ ที่โรงเรียนเทรนต์วิทยาลัย (Trent College) จากนั้นสอบเข้าวิทยาลัยควีนส์ (The Queen's College) แห่งมหาวิทยาลัยออกซฟอร์ด (University of Oxford)  เพื่อศึกษาวิชาการปรัชญา การเมือง และเศรษฐศาสตร์ โดยสำเร็จปริญญาตรีเกียรตินิยม และอีกสามปีต่อมา ก็สำเร็จการศึกษาปริญญาโทจากมหาวิทยาลัยเดียวกัน
ถึงแก่อสัญกรรม

ม.ร.ว.คึกฤทธิ์ ถึงแก่อสัญกรรมด้วยโรคชรา เมื่อวันที่ 9 ตุลาคม พ.ศ. 2538 ณ โรงพยาบาลสมิติเวช แขวงคลองตันเหนือ เขตวัฒนา กรุงเทพมหานคร สิริอายุได้ 84 ปี 172 วัน พระบาทสมเด็จพระมหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จพระราชดำเนินไปในการพระราชทานเพลิงศพ เมื่อวันที่ 23 ธันวาคม พ.ศ. 2538 ณ เมรุหลวงหน้าพลับพลาอิศริยาภรณ์ วัดเทพศิรินทราวาส แขวงวัดเทพศิรินทร์ เขตป้อมปราบศัตรูพ่าย กรุงเทพมหานคร ในปี พ.ศ. 2550 กระทรวงวัฒนธรรมได้เสนอชื่อต่อยูเนสโกให้เป็นบุคคลสำคัญของโลก สาขา การศึกษา วัฒนธรรม สังคมศาสตร์และสื่อสารมวลชน เนื่องในโอกาสครบรอบชาตกาล 100 ปี เมื่อวันที่ 20 เมษายน พ.ศ. 2554 นับเป็นคนไทยลำดับที่ 20
ผลงานประพันธ์ > นวนิยาย

สี่แผ่นดิน ( สร้างเป็นละครโทรทัศน์ และละครเวที)
ไผ่แดง (สร้างเป็นภาพยนตร์และละครโทรทัศน์)
กาเหว่าที่บางเพลง ( สร้างเป็นภาพยนตร์และละครโทรทัศน์)
ซูสีไทเฮา
สามก๊กฉบับนายทุน
ราโชมอน
ฮวนนั้ง
โจโฉ นายกตลอดกาล
ผลงานประพันธ์ > รวมเรื่องสั้น

มอม
เพื่อนนอน
หลายชีวิต
ผลงานประพันธ์ > สารคดี

ฉากญี่ปุ่น
ยิว
เจ้าโลก
สงครามผิว
คนของโลก
ชมสวน
ธรรมคดี
น้ำพริก
ฝรั่งศักดินา
สรรพสัตว์
สัพเพเหระคดี
ข้อคิดเรื่อง เกิด แก่ เจ็บ ตาย
โครงกระดูกในตู้
พม่าเสียเมือง
ถกเขมร
เก็บเล็กผสมน้อย
เบ้งเฮ็ก ผู้ถูกกลืนทั้งเป็น
เมืองมายา
เรื่องขำขัน
โจโฉ นายกฯ-ตลอดกาล
กฤษฎาภินิหารอันบดบังมิได้
คนรักหมา
ตลาดนัด
นิกายเซน
บันเทิงเริงรมย์
วัยรุ่น
สงครามเย็น
อโรคยา
สยามเมืองยิ้ม
ห้วงมหรรณพ
ขุนช้าง ขุนแผน ฉบับอ่านใหม่
ผลงานประพันธ์ > บทละครเวที

ลูกคุณหลวง
ราโชมอน
การทำงาน

รับราชการที่กรมสรรพากร
เลขานุการที่ปรึกษากระทรวงการคลัง
ผู้จัดการธนาคารไทยพาณิชย์ จำกัด สาขาลำปาง (พ.ศ. 2478-2486)
รับราชการทหาร (เมื่อเกิดสงครามอินโดจีน และสงครามมหาเอเชียบูรพา ได้รับยศ สิบตรี)
หัวหน้าฝ่ายสำนักผู้ว่าการและหัวหน้าฝ่ายออกบัตรธนาคารแห่งประเทศไทย
ประธานกรรมการ ธนาคารกรุงเทพฯ พาณิชย์การ
เขียนบทความลงในคอลัมน์ "ซอยสวนพลู"
อาจารย์พิเศษของคณะวารสารศาสตร์และสื่อสารมวลชน มหาวิทยาลัยธรรมศาสตร์
ศิลปินแห่งชาติสาขาวรรณศิลป์ ประจำ พ.ศ. 2528
การทำงาน > บทบาททางการเมือง

พ.ศ. 2488 - 2489 : เป็นผู้ริเริ่มจัดตั้งพรรคการเมืองพรรคแรกในเมืองไทย ชื่อ "พรรคก้าวหน้า"
พ.ศ. 2489 : ได้ร่วมในคณะผู้ก่อตั้งพรรคประชาธิปัตย์ ดำรงตำแหน่งเลขาธิการพรรคประชาธิปัตย์คนแรก
พ.ศ. 2490 - 2491 : รัฐมนตรีที่ไม่ประจำกระทรวงในรัฐบาลพ.ต. ควง อภัยวงศ์ ในคณะรัฐมนตรีไทย คณะที่ 19 และ คณะรัฐมนตรีไทย คณะที่ 20
พ.ศ. 2491 - 2492 : รัฐมนตรีช่วยว่าการกระทรวงพาณิชย์ ในรัฐบาลจอมพล แปลก พิบูลสงคราม ใน คณะรัฐมนตรีไทย คณะที่ 21
พ.ศ. 2516 : สมาชิกสภานิติบัญญัติแห่งชาติ และได้รับเลือกเป็นประธานสภานิติบัญญัติแห่งชาติ
พ.ศ. 2517 : จัดตั้งพรรคกิจสังคม และดำรงตำแหน่งหัวหน้าพรรคเป็นคนแรก
พ.ศ. 2518 : จัดตั้งรัฐบาลผสมขึ้น และได้เข้ารับตำแหน่งนายกรัฐมนตรี
พ.ศ. 2519 : ตัดสินใจยุบสภาผู้แทนราษฎร บริหารประเทศประมาณ 9 เดือน
การทำงาน > ยศทหาร

พ.ศ. 2531 : เขาได้รับพระกรุณาโปรดเกล้าฯ พระราชทานยศพลตรี (ทหารราชองครักษ์พิเศษ)
ผลงานที่สำคัญ

หลังเหตุการณ์ 14 ตุลา ขณะที่เป็นนายกรัฐมนตรีได้ดำเนินการเปิดสัมพันธ์ทางการทูตกับสาธารณรัฐประชาชนจีน โดยเดินทางไปเยือนกรุงปักกิ่งเมื่อปี พ.ศ. 2518 หลังจากที่ตัดขาดความสัมพันธ์ระดับรัฐบาลมาเป็นเวลานาน
รางวัลและเกียรติยศ

หม่อมราชวงศ์คึกฤทธิ์ได้รับพระราชทานยศกองอาสารักษาดินแดนเป็น นายกองใหญ่ ในฐานะนายกรัฐมนตรีและรัฐมนตรีว่าการกระทรวงมหาดไทย
เครื่องราชอิสริยาภรณ์ > เครื่องราชอิสริยาภรณ์ไทย

หม่อมราชวงศ์คึกฤทธิ์ได้รับพระราชทานเครื่องราชอิสริยาภรณ์ ดังนี้
พ.ศ. 2518 –  เครื่องราชอิสริยาภรณ์จุลจอมเกล้า ชั้นที่ 1 ปฐมจุลจอมเกล้า (ป.จ.) (ฝ่ายหน้า)
พ.ศ. 2517 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2518 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2528 –  เหรียญชัยสมรภูมิ สงครามมหาเอเชียบูรพา (ช.ส.)
พ.ศ. 2518 –  เหรียญพิทักษ์เสรีชน ชั้นที่ 1 (ส.ช.)
พ.ศ. 2530 –  เหรียญดุษฎีมาลา เข็มศิลปวิทยา (ร.ด.ม.(ศ)) สาขาวรรณศิลป์
พ.ศ. 2522 –  เหรียญลูกเสือสดุดี ชั้นที่ 1
พ.ศ. 2530 –  เหรียญรัตนาภรณ์ รัชกาลที่ 9 ชั้นที่ 1 (ภ.ป.ร.1)
พ.ศ. 2527 –  เหรียญราชรุจิทอง รัชกาลที่ 9 (ร.จ.ท.9)
พ.ศ. 2493 –  เหรียญพระราชพิธีบรมราชาภิเษก รัชกาลที่ 9 (ร.ร.ศ.9)
พ.ศ. 2500 –  เหรียญงานฉลอง 25 พุทธศตวรรษ
พ.ศ. 2537 –  เหรียญกาชาดสรรเสริญ
เครื่องราชอิสริยาภรณ์ > เครื่องราชอิสริยาภรณ์ต่างประเทศ

เบลเยียม :
พ.ศ. 2503 -  เครื่องราชอิสริยาภรณ์มงกุฎเบลเยียม ชั้นที่ 2
ฝรั่งเศส :
พ.ศ. 2503 -  เครื่องอิสริยาภรณ์เล็ทวล นัวร์ ชั้นที่ 2
นอร์เวย์ :
พ.ศ. 2503 -  เครื่องราชอิสริยาภรณ์นักบุญโอลาฟ ชั้นทวีติยาภรณ์
สวีเดน :
พ.ศ. 2503 -  เครื่องราชอิสริยาภรณ์ดาวขั้วโลก ชั้นทวีติยาภรณ์
ลักเซมเบิร์ก
พ.ศ. 2503 -  เครื่องราชอิสริยาภรณ์อดอล์ฟแห่งนัสซอ ชั้นที่ 2
มาเลเซีย :
พ.ศ. 2503 -  เครื่องราชอิสริยาภรณ์ยาง อมาตย์ มูเลีย ปังกวน เนการา ชั้นที่ 1
เดนมาร์ก :
พ.ศ. 2503 -  เครื่องราชอิสริยาภรณ์แดนเนอโบร ชั้นที่ 1
อิตาลี :
พ.ศ. 2503 -  เครื่องอิสริยาภรณ์คุณธรรมแห่งสาธารณรัฐอิตาลี ชั้นที่ 2
สเปน :
พ.ศ. 2503 -  เครื่องราชอิสริยาภรณ์กิตติคุณฝ่ายพลเรือน ชั้นมหากางเขน
เนเธอร์แลนด์ :
พ.ศ. 2503 -  เครื่องราชอิสริยาภรณ์ออเรนจ์-นัสเซา ชั้นอัศวินมหากางเขน
ฟิลิปปินส์ :
พ.ศ. 2518 -  เครื่องอิสริยาภรณ์ซิกาตูนา ชั้นสายสร้อย
โปรตุเกส :
พ.ศ. 2525 -  เครื่องอิสริยาภรณ์อิงฟังตึ เด. เอ็งรีกึ ชั้นประถมาภรณ์
อินโดนีเซีย :
พ.ศ. ไม่ปรากฏ -  เครื่องอิสริยาภรณ์ดาราแห่งสาธารณรัฐอินโดนีเซีย ชั้นอธิประธานา
เม็กซิโก :
พ.ศ. ไม่ปรากฏ -  เครื่องอิสริยาภรณ์นกอินทรีแอซเท็ก ชั้นประถมาภรณ์
เครื่องราชอิสริยาภรณ์ > ยศ > ยศทางทหาร

26 ตุลาคม พ.ศ. 2531 : พลตรี
ลำดับสาแหรก

การสัมภาษณ์สื่อมวลชนโดย ม.ร.ว.คึกฤทธิ์ ปราโมช และพล.อ. ชาติชาย ชุณหะวัณ รัฐมนตรีว่าการกระทรวงการต่างประเทศ เรื่อง การถอนกำลังทหารสหรัฐ เมื่อปี พ.ศ. 2519
เทือกเขา

เทือกเขาแอนดีส
เทือกเขา หรือ ทิวเขา หมายถึงแนวทอดตัวของภูเขาที่ล้อมรอบด้วยพื้นที่ต่ำ หรือถูกแบ่งแยกออกจากภูเขาอื่นๆ ด้วยหุบเขาหรือแม่น้ำ ภูเขาแต่ละลูกที่อยู่ในเทือกเขาเดียวกันไม่จำเป็นต้องมีลักษณะทางธรณีวิทยาที่เหมือนกัน ซึ่งอาจเกิดจากการก่อเทือกเขา (orogeny) ที่แตกต่างกัน เช่น ภูเขาไฟ ภูเขายกตัวหรือภูเขายุบจม หรือมีชนิดของหินที่ไม่เหมือนกัน เทือกเขาแอนดีสเป็นเทือกเขาที่ยาวที่สุดในโลก เทือกเขาหิมาลัยเป็นเทือกเขาที่มียอดเขาที่สูงสุดในโลก (คือเขาเอเวอเรสต์) และเทือกเขาอาร์กติกคอร์ดิลเลอรา (Arctic Cordillera) ก็เป็นเทือกเขาที่ตั้งอยู่ทิศเหนือมากที่สุดของโลก
เรือไวกิ้ง

เรือไวกิ้ง
เรือไวกิ้ง เป็นเครื่องเล่นชนิดหนึ่งในสวนสนุก มีลักษณะเป็นเรือคล้ายกับเรือกอนโดลาที่แกว่งไปมา
หุบเขา

หุบเขากัลชากีในประเทศอาร์เจนตินา
หุบเขา (อังกฤษ: valley) เป็นบริเวณแอ่งระหว่างเขาหรือภูเขา มักมีแม่น้ำไหลผ่าน ในวิชาภูมิศาสตร์ หุบเขาหรือเดล (dale) เป็นแอ่งที่มีความยาวมากกว่าความกว้าง คำว่า "รูปตัวยู" และ "รูปตัววี" เป็นคำอธิบายภูมิศาสตร์เพื่อระบุรูปทรงของหุบเขา หุบเขาส่วนใหญ่จัดอยู่ในสองประเภทหลักดังกล่าว หรือเป็นสองประเภทผสมกัน
โรงเรียนปิยชาติพัฒนา ในพระราชูปถัมภ์ฯ

| โรงเรียนปิยชาติพัฒนา ในพระราชูปถัมภ์ สมเด็จพระเทพรัตนราชสุดาฯ สยามบรมราชกุมารี |
| --- | --- |
Piyajat Pattana School under Her Royal Highness Princess Maha Chakri Sirindhorn Patronage

ข้อมูล
ชื่ออื่น: ป.ช.พ. / P.Y.C.
ประเภท: โรงเรียนรัฐบาล ขนาดกลาง
คติพจน์: รักษ์ศักดิ์ศรี มีคุณธรรม สืบสาน พระราชดำริ  (ปัจจุบัน)    สามฺคคี วุฑฺฒิสาธิกา   ความพร้อมเพรียงของหมู่คณะย่อมทำให้สำเร็จความเจริญ (เดิม)
สถาปนา: 26 ธันวาคม พ.ศ. 2532
ผู้ก่อตั้ง: สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
เขตการศึกษา: สำนักงานเขตพื้นที่การศึกษามัธยมศึกษาปราจีนบุรี นครนายก
รหัส: 1008500101 (ปัจจุบัน)  08500101 (เดิม)
จำนวนนักเรียน: 620 คน
สี:   ม่วง     ขาว
เพลง: มาร์ชปิยชาติพัฒนา
ต้นไม้: ต้นเสลา
ดอกไม้: ดอกเสลา
เว็บไซต์: http://www.piyachartpattana.ac.th/
| ภาพรวมหน่วยงาน |
| --- | --- |
สำนักงานใหญ่: 61/3 หมู่ 4 ถนนหน้าโรงเรียนนายร้อยพระจุลจอมเกล้า ตำบลพรหมณี อำเภอเมืองนครนายก จังหวัดนครนายก  ประเทศไทย 26001
ฝ่ายบริหารหน่วยงาน: 1.นางสาวยุคลทิพย์ ใจขำ  รองผู้อำนวยการ รักษาการในตำแหน่ง ผู้อำนวยการโรงเรียน 2.นางสรัสนันยา  โพนสนิท  ปฏิบัติหน้าที่ผู้ช่วยผู้อำนวยการ 3.นายธิติพงศ์  ชาติทอง  ปฏิบัติหน้าที่ผู้ช่วยผู้อำนวยการ
ต้นสังกัดหน่วยงาน: กระทรวงศึกษาธิการ
เว็บไซต์: 
โรงเรียนปิยชาติพัฒนา ในพระราชูปถัมภ์สมเด็จพระเทพรัตนราชสุดาฯ สยามบรมราชกุมารี (อังกฤษ: Piyajat Pattana School under Her Royal Highness Princess Maha Chakri Sirindhorn Patronage) จังหวัดนครนายก จัดตั้งตามดำริสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เพื่อให้บุตร หลานของข้าราชการทหารโรงเรียนนายร้อยพระจุลจอมเกล้าและพื้นที่ใกล้เคียง
หลักสูตร

ระดับชั้นมัธยมศึกษาปีที่ 1-3 แผนการเรียนปกติ ตามหลักสูตรแกนกลาง ปี 2551
ระดับชั้นมัธยมศึกษาปีที่ 4-6 มีแผนการศึกษาดังนี้
ภาษาอังกฤษ - ภาษาจีน
วิทยาศาสตร์ - คณิตศาสตร์
ภาษาอังกฤษ - คณิตศาสตร์
ภาษาอังกฤษ - ภาษาญี่ปุ่น
รายนามผู้บริหารโรงเรียน

| ลำดับ | รายนาม | ระยะเวลาดำรงตำแหน่ง |
| --- | --- | --- |
| 1 | นายสำเนียง  พาแพง | พ.ศ. 2533 |
| 2 | นายสุรัตน์  ยุทธเสรี | พ.ศ. 2533 - 2535 |
| 3 | นางพัลลภา  จันทรุจิรากร | พ.ศ. 2535 - 2537 |
| 4 | นายเดชา  ธรรมศิริ | พ.ศ. 2537 - 2539 |
| 5 | นายกมล  บุญประเสริฐ | พ.ศ. 2539 - 2540 |
| 6 | นางสาวศรีวรรณา  เขียวลี | พ.ศ. 2540 - 2544 |
| 7 | นายบุญธรรม   พิมพาภรณ์ | พ.ศ. 2544 - 2546 |
| 8 | นางสุมนรัตน์   อัศตรกุล | พ.ศ. 2546 - 2549 |
| 9 | ว่าที่ร้อยตรีสรยุทธ สืบแสงอินทร์ | พ.ศ. 2549 - 2558 |
| 10 | นางสาวนิติพร เนติ | พ.ศ. 2558 - 2561 |
| 11 | นางสาวสุกัญญา  เพาะบุญ | พ.ศ. 2561 - 2565 |
| 12 | นางสาวสุภาภรณ์  เพาะบุญ | 1 ตุลาคม พ.ศ. 2565 - 14 กรกฎาคม พ.ศ. 2567 |
| 13 | นางสาวยุคลทิพย์  ใจขำ | 15 กรกฎาคม พ.ศ.2567 - 5 ธันวาคม พ.ศ.2567 (รองรักษาการผู้อำนวยการ) |
| 14 | นายจรุญ ทองอินทร์ | 6 ธันวาคม พ.ศ.2567 - ปัจจุบัน |
ทริลเลอร์ บาร์ค

ทริลเลอร์ บาร์ค คือ เรือที่เจ็ดเทพโจรสลัดเกกโค โมเรียอาศัยอยู่ เป็นเรือที่ใหญ่ที่สุดในเรื่องวันพีซ ตั้งอยู่ในสามเหลี่ยมปีศาจ (ฟลอเรี่ยนไทรแองเกิ้ล) ทะเลแห่งปริศนาลึกลับและมืด ในแกรนด์ไลน์ฝั่งพาราไดส์ ทริลเลอร์บาร์คคล้ายจะเป็นเกาะเพราะด้วยขนาดของมันที่ใหญ่ เป็นที่ที่โมเรียใช้ดักเหยื่อเข้ามา และทำให้เป็นซอมบี้ด้วย ฝีมือของดอกเตอร์ฮ็อกแบ็ค พื้นหลังของทริลเลอร์บาร์คเป็นฉากสยองขวัญ โดยแท้จริงเหมือนกับหนังผีและหนังสยองขวัญของ Michael Jackson ก็ใช้ชื่อเดียวกับทริลเลอร์บาร์คมีตัวละครสำคัญในเรื่องได้แก่ เจ็ดเทพโจรสลัด เกกโค โมเรีย, ดร. ฮ็อกแบ็ค, ราชสีห์ อาบุซารอม และ ยังเป็นที่ที่มีเจ็ดเทพโจรสลัดมารวมกัน อย่างไม่ได้นัดหมาย
ลิ้งภายนอก

แกรนด์ไลน์ฝั่งพาราไดส์จากonepiece.fandom
ฟลอเรี่ยนไทรแองเกิ้ลจากonepiece.fandom
ทริลเลอร์ บาร์คจากonepiece.fandom
เอสเคเอท สเกตบอร์ดล้างเมือง

| --- | --- |
เอสเคเอท สเกตบอร์ดล้างเมือง

SK∞ エスケーエイト (Esu Kē Eito)
ชื่อภาษาอังกฤษ: SK8 the Infinity
แนว: ผจญภัย, กีฬา (สเกตบอร์ด)
สร้างโดย: โบนส์
อนิเมะโทรทัศน์
กำกับโดย: ฮิโรโกะ อูสึมิ
อำนวยการสร้างโดย: มาซาโนริ มิยาเกะ (หัวหน้า)
เขียนบทโดย: อิชิโร โอโกจิ
ดนตรีโดย: เรียว ทากาฮาชิ
สตูดิโอ: โบนส์
ฉาย:  10 มกราคม พ.ศ. 2564  –  4 เมษายน พ.ศ. 2564
ตอน: 13
มังงะ
Sk8 Chill Out!
เขียนโดย: Toriyasu
สำนักพิมพ์: สำนักพิมพ์คาโดกาวะ
นิตยสาร: Young Ace Up
วางจำหน่ายตั้งแต่: 11 มกราคม พ.ศ. 2564 – ปัจจุบัน
มังงะ
เขียนโดย: คาซูโตะ โคจิมะ
สำนักพิมพ์: BookLive!
ในเครือ: Nino
วางจำหน่ายตั้งแต่: 5 มีนาคม พ.ศ. 2564 – ปัจจุบัน
เอสเคเอท สเกตบอร์ดล้างเมือง (ญี่ปุ่น: SK∞ エスケーエイト; โรมาจิ: Esu Kē Eito) เป็นซีรีส์อนิเมะโทรทัศน์ออริจินัลของญี่ปุ่น ผลิตโดยสูดิโอโบนส์ ออกอากาศตั้งแต่วันที่ 10 มกราคม ถึง 4 เมษายน พ.ศ. 2564
โครงเรื่อง

บนเกาะโอกินาวะอันแสนห่างไกล นักสเกตบอร์ดสายโหดมักจะรวมตัวในการประลองลับที่เรียกว่า "S" ซึ่งจัดขึ้นในเวลาเที่ยงคืนภายในเหมืองแร่ร้างที่ถูกปรับปรุงใหม่ เด็กหนุ่มมัธยมห้านามว่าเรกิก็เป็นหนึ่งในนักสเกตบอร์ดเหล่านั้น วันหนึ่ง เขาได้พบกับล็องกา เด็กผู้ชายอายุเท่ากันซึ่งย้ายมาจากรัฐควิเบก ประเทศแคนาดา เขาชักชวนล็องกาไปทำงานพาร์ทไทม์ในร้านสเกตบอร์ดที่เขาทำงานอยู่ หลังจากนั้น ล็องกามีโอกาสได้ไปเข้าร่วม "S" โดยบังเอิญ ทั้งที่เขาพึ่งจะเล่นสเกตบอร์ดเป็นครั้งแรก แต่ล็องกากลับสามารถเอาชนะนักสเกตบอร์ดมือโปรได้ สร้างความตกตะลึงให้แก่ทุกคนในที่นั่น
ตัวละครเอก

เรกิ เคียน (喜屋武 暦; Reli Kyan)
ลันกะ ฮาเซงาวะ (馳河 ランガ; Langa Hasegawa)
ประธานนักเรียนสุดซ่า สภานักเรียนสุดป่วน

| --- | --- |
ประธานนักเรียนสุดซ่า สภานักเรียนสุดป่วน
生徒会の一存
ชื่อภาษาอังกฤษ: Seitokai no Ichizon
แนว: ตลก, ฮาเร็ม, พาโรดี
มังงะ
เฮกิโย กาคุเอน เซโตะคาอิ กิจิโรคุ
เขียนโดย: เซกินะ อาโออิ
วาดภาพโดย: คิระ อินุงามิ
สำนักพิมพ์:  ฟุจิมิ โชโบ
กลุ่มเป้าหมาย: Male
มังงะ
เขียนโดย: เซกินะ อาโออิ
สำนักพิมพ์:  ฟุจิมิ โชโบ
กลุ่มเป้าหมาย: Shōnen
มังงะ
เฮกิโย กาคุเอน เซโตะคาอิ โมคุจิโระคุ
เขียนโดย: เซกินะ อาโออิ
สำนักพิมพ์:  ฟุจิมิ โชโบ
กลุ่มเป้าหมาย: Male
มังงะ
เซโตะคาอิ โนะ อิจิซอน เนีย✩
เขียนโดย: เซกินะ อาโออิ
สำนักพิมพ์: คาโดคาว่า โชเท็น
กลุ่มเป้าหมาย: Seinen
อนิเมะ
กำกับโดย: ทาคุยะ ซาโตะ
สตูดิโอ:  Studio Deen
มังงะ
เซโตะคาอิ โนะ อิจิซอน พิทิต
เขียนโดย: เซกินะ อาโออิ
สำนักพิมพ์: คาโดคาว่า โชเท็น
กลุ่มเป้าหมาย: Seinen
ประธานนักเรียนสุดซ่า สภานักเรียนสุดป่วน (ญี่ปุ่น: 生徒会の一存; โรมาจิ: Seitokai no Ichizon; ทับศัพท์: "ดุลพินิจของสภานักเรียน") เป็นชุดนิยายไลต์โนเวลญี่ปุ่น แต่งโดย เซกินะ อาโออิ วาดภาพประกอบโดย คิระ อินุงามิ วางจำหน่ายเล่มแรกเมื่อวันที่ 19 มกราคม 2008 และปัจจุบันวางจำหน่ายแล้ว 5 เล่ม โดยสำนักพิมพ์ ฟุจิมิ โชโบ ในเครือ ฟุจิมิ แฟนตาเซีย บุงโกะ ส่วนมังงะนั้นมีอยู่ 2 แบบ ได้แก่ มังงะแบบแรก วาดโดย 10mo เริ่มตีพิมพ์ลงในนิตยสาร Dragon Age Pure เมื่อวันที่ 20 สิงหาคม 2008 ของสำนักพิมพ์ ฟุจิมิ โชโบ ส่วนมังงะแบบที่สอง วาดโดย โซระฮิโกะ มิซึชิมะ เริ่มตีพิมพ์ลงในนิตยสาร Comptiq เมื่อวันที่ 9 พฤษภาคม 2009 ของสำนักพิมพ์ คาโดคาว่า โชเท็น และอนิเมะผลิตโดย Studio Deen กำกับโดย ทาคุยะ ซาโตะ
เนื้อเรื่อง

เป็นเนื้อเรื่องของสมาชิกสภานักเรียนของโรงเรียนมัธยมปลายเฮคิโยในเกาะฮอกไกโด ที่จริงๆ แล้วจะมีสมาชิกที่มาจากการเลือกตั้ง 4 คน ซึ่งเป็นผู้หญิงทั้งหมด แต่ "เคน สุงิซากิ" เป็นสมาชิกกิตติมศักดิ์ที่เข้ามาเป็นสมาชิกด้วยคะแนนสูงสุดในโรงเรียน และเขาเป็นผู้ชายคนเดียวในหมู่สาวๆ สภานักเรียน
ในเรื่องนี้ส่วนมากเนื้อเรื่องจะดำเนินอยู่แต่ในห้องของสภานักเรียนของโรงเรียนมัธยมปลายเฮคิโย (ญี่ปุ่น: 私立高校・碧陽学園; โรมาจิ:  Shiritsu Kōkō Hekiyō Gakuen) โดยมีประธานสภานักเรียนชื่อ "คุริมุ ซากุระโนะ" มักจะเป็นผู้ดำเนินเรื่องก่อน
แหล่งข้อมูลอื่น

เว็บไซค์หลักอย่างเป็นทางการ เก็บถาวร 2010-01-11 ที่ เวย์แบ็กแมชชีน
เซโตะคาอิ โนะ อิจิซอน ที่ Anime News Network
กลุ่มเกาะอูแฌนี

กลุ่มเกาะอูแฌนี เดอ มงติโฌ
กลุ่มเกาะจักรพรรดินีอูแฌนี (รัสเซีย: Архипелаг императрицы Евгении, อักษรโรมัน: Arkhipelag Imperatritsy Yevgenii) หรือที่รู้จักกันทั่วไปว่า กลุ่มเกาะอูแฌนี เป็นกลุ่มเกาะในอ่าวปีเตอร์มหาราชในทะเลญี่ปุ่น ตั้งอยู่ตามแนวชายฝั่งตอนใต้ของดินแดนปรีมอร์เย ประเทศรัสเซีย มีประชากร 6,810 คน (พ.ศ. 2548) และอยู่ภายใต้การปกครองของเมืองวลาดีวอสตอค
รายชื่อตัวละครในมหาเวทย์ผนึกมาร

ต่อไปนี้คือ "รายชื่อตัวละครใน มหาเวทย์ผนึกมาร" ผลงานการ์ตูนของ เกเงะ อากูตามิ
ตัวละครหลัก

คุณไสย : ฮาชิ ไค,ธนูเพลิง,วิถีเงาชินิคามิ
นักเรียนปี 2 โรงเรียนไสยเวทกรุงโตเกียว

อคคตสึ ยูตะ
คุณไสย : คัดลอก,คำสาประดับพิเศษ ริกะ(วิญญาณคำสาปที่ไม่เกี่ยวข้องกับริกะ โอริโมโตะ)
ชายที่ดูมืดมน หน้านิ่งๆ เอกลักษณ์คือผมสีดำ สวมเสื้อสีขาว ปรากฎตัวครั้งแรกในมหาเวทย์ผนึกมาร 0 ในตอนแรก ยูตะเป็นเหยื่อของคำสาประดับพิเศษที่ชื่อริกะ โอริโมโตะ เพื่อนสมัยเด็กของเขาเอง สาเหตุมาจากตัวเขาเองที่ปฎิเสธการตายของริกะ โกโจรับผิดชอบคดีของริกะ กับพายูตะเข้าเรียนโรงเรียนไสยเวทย์โตเกียว สนิทกับมากิ อินุมากิ และแพนด้า หลังผ่านเรื่องราวมากมายจนคำสาปของริกะคลายออกแล้ว ยูตะยังคงมีพรสวรรค์ในด้านวิชาคุณไสย จากการฝึกฝนกับซาโตรุ และซาโตรุก็มองว่าเขามีพรสวรรค์พอจะเหนือกว่าเขา ปัจจุบันเป็นนักเรียนปีสอง และไปศึกษาต่อที่ต่างประเทศอยู่
เซ็นอิง มากิ
คุณไสย :ไม่มี แต่ชดเชยจากข้อจำกัดสวรรค์ให้มีพละกำลังเหนือมนุษย์
สาวหล่อสวมแว่นมาดคูล นิสัยรอบคอบ แต่ก็พึ่งพาได้และเป็นกันเองกับทุกคน เธอถูกวางให้เป็นผู้นำตระกูลเซ็นอิงเพราะเป็นลูกคนโต แต่ด้วยความเพราะไร้พลังไสยเวท ทำให้เธอกับมาอิ น้องสาวฝาแฝดของเธอ ถูกลดขั้นให้เป็นเพียงคนรับใช้ในตระกูล ก่อนที่ต่อมา เธอออกจากตระกูล ไปศึกษาที่โรงเรียนไสทเวทย์กรุงโตเกียว เนื่องจากเธอไม่มีพลังไสทเวทย์แต่เกิด จึงต้องอาศัยแว่นที่สามารถมองเห็นคำสาปได้ กับฝึกฝนอาวุธไสทเวทย์จนชำนาญ อยู่รุ่นเดียวกันกับยูตะ
อินุมากิ โทเงะ
คุณไสย :วาจาคำสาป พูดสิ่งใด จะเกิดเหตุการณ์ตามที่พูดเมื่อนั้น
ชายหนุ่มร่างเล็กปิดปาก พูดน้อย เวลาสื่อสารกับใครมักจะพูดถึงส่วนประกอบของข้าวปั้น (เช่น แซลม่อน หรือมากุโร่ เป็นต้น)เนื่องจากคุณไสยของเขารวมอยู่ในเสียงของเขา
แพนด้า
คุณไสย :ตุ๊กตาต้องสาป ตุ๊กตาที่ใส่แกนคำสาปไว้ ทำให้มีชีวิตและพลังคุณไสย กรณีปกติจะมีเพียงแค่แกนละตัวเท่านั้น แต่แพนด้ามีแกนคำสาปอยู่ในตัว 3 แกน ได้แก่แกนแพนด้า แกนกลอลิล่า และแกนไทเซอราท้อป
ตุ๊กตาคำสาปรูปร่างแพนด้า มีนิสัยเฮฮาและเป็นมิตร แต่บางทีก็ชอบพูดเหน็บแนมคนอื่นบ้างเหมือนกัน มักมองสถานการณ์ตรงหน้าได้อย่างเฉียบคมและรับมือได้ดี ในสมัยที่เขายังเด็ก สื่อสารได้เพียงตามคำสั่งเทานั้น พอโตมาเลยพูดได้เหมือนมนุษย์ มักมองมนุษย์ในเชิงอคติ แต่ก็ยังให้ความเคารพแก่คนอื่นๆในห้องบ้าง วิธีต่อสู้ของแพนด้าคือการเตะต่อยด้วยพลังอาคมเป็นหลัก แต่ถ้าสถานการณ์เลวร้าย แพนด้าจะสลับแกนของตัวเองจากแพนด้าโหมดที่เน้นสมดุล ไปเป็นกลอลิล่าโหมดที่เน้นพละกำลังเป็นหลัก ไทเซอราท้อปที่เน้นหลบหลีกมากขึ้น แต่แฝงไปด้วยพลังที่ร้ายกาจ ข้อดีคือประยุกต์ใช้ได้ตามสถานการณ์ตรงหน้า ข้อเสียคือหากแกนใดแกนหนึ่งเสียหาย แพนด้าจะไม่สามารถเปลี่ยนร่างเป็นรูปร่างนั้นได้จนกว่าจะฟื้นตัว แพนด้าสามารถควบคุมพลังงานต้องสาปของเขาเพื่อปลอมตำแหน่งของแกนเหล่านี้ และชดเชยจุดอ่อนเหล่านี้ได้อย่างมีประสิทธิภาพ
กลุ่มนักสาปแช่งของเกะโท

เกะโท สุงุรุ
อาคม :ดูดกลืนวิญญาณคำสาปตนอื่น เพื่อนำมาใช้งานเป็นกองทัพ
ชายผู้ไฝ่ความยุติธรรมและจริงจัง อยู่รุ่นเดียวกับโกโจ ซาโตรุ แต่ชอบทะเลาะกันบ่อยเพราะนิสัยตรงข้ามกัน โดยเกะโทจะนิสัยจริงจัง ในขณะที่โกโจจะดูสบายๆมากกว่า แต่สนิทกัน ในอดีตเคยทำงานคุ้มกันร่างสถิตเท็นเก็น ร่วมกับโกโจ แต่ภารกิจที่ล้มเหลว เพราะตนแพ้โทจิ หลังฟื้นตัว ตนได้พบว่าพลังของโกโจตื่นขึ้นแล้ว กับได้พบว่า เหล่าผู้ใช้คุณไสย ต่างพยายามสู้กับคำสาป เพียงเพื่อปกป้องคนที่ไม่แม้แต่จะสนใจว่าพวกเขากำลังปกป้องตนอยู่ เมื่อฟางเส้นสุดท้ายขาด หลังเขาฟังผู้ใช้คุณไสยด้วยกันเล่าว่า "ถ้าโลกมีแต่ผู้ใช้คุณไสยก็ดีสิ เพราะคำสาปเกิดจากมนุษย์ ถ้ามีแต่ผู้ใช้คุณไสยก็จะไม่มีคำสาป"ทำให้เขาตัดสินใจหันหลังให้กับผู้ใช้คุณไสย สังหารคนทั้งหมู่บ้านเพื่อปกป้องเด็กสองคนที่ถูกกล่าวหาว่าโดนสาป จนโดนวงการผู้ใช้คุณไสยสั่งว่ามีความผิดโทษประหารสถานเดียว เพราะมีเป้าหมายให้ทั้งโลกมีแต่ผู้ใช้คุณไสย และสังหารพวก"ลิง"หรือก็คือคนธรรมดาทั้งหมด เขากลับมาอีกครั้งพร้อมแผนดึงตัวยูตะ แต่ก็ถูกโกโจขวางไว้ก่อน จึงปลดปล่อยเหล่าคำสาปที่เขารวบรวมมาจนวุ่นวายทั้งโตเกียว ก่อนมาท้าสู้กับยูตะหวังเอาริกะมาเป็นพวก แต่สุดท้ายก็แพ้ เนื่องด้วยศพตนไม่ได้ถูกทำพิธี จึงถูกเคนจาคุยึดร่าง
ฮาซาบะ มิมิโกะ
อาคม:ผูกคอคน หากเธอผุกคอกับตุ๊กตาไว้ คนที่โดนสาป จะโดนผูกคอไปด้วย
เด็กสาวที่ถูกเกะโทช่วยไว้ ทำให้เธอรักเกะโทเหมือนพ่อแท้ๆ เป็นน้องสาวของนานาโกะ มีนิสัยเฉยชา แต่งตัวดูเรียบร้อย
ฮาซาบะ นานาโกะ
อาคม:รูปถ่าย เมื่อถ่ายรูปผ่านสมาทโฟน คนที่โดนถ่าย จะถูกสาปทันที
เด็กสาวที่ถูกเกะโทช่วยไว้ ทำให้เธอรักเกะโทเหมือนพ่อแท้ๆ เป็นพี่สาวของมิมิโกะ มีนิสัยขี้โวยวาย แต่งตัวดูเหมือนพวกฮาราจุคุ
มิเกล โอโดล
อาคม:การเต้น ทุกครั้งที่เขาเต้น พลังทางกายภาพจะสูงขึ้น โดยที่ไม่ต้องใช้อาณาเขต กับหลบการโจมตีได้ทุกรูปแบบ,อาวุธคำสาป แส้ สามารถขัดขวางและยกเลิกคำสาปของอีกฝ่าย ถูกทำลายแล้วโดยโกโจ
นักสาปแช่งชาวต่างชาติคนแรกของกลุ่ม มีนิสัยค่อนข้างสุขุม และไม่เคยดูถูกผู้ใช้คุณไสย มีเป้าหมายให้เกะโททำความฝันให้เป้นจริง หลังเกะโทตายตนออกจากการเป็นนักสาปแช่งแล้ว
ลาลูน
อาคม:ฮาร์ตแคช สร้างมือขนาดใหญ่คว้าเป้าหมายจากระยะไกล ทำให้ศัตรูถูกบดขยี้,คิวตี้ ฮันนี่ ใช้ร่วมกับฮาร์ตแคช ทำให้ศัตรูพุ่งเป้าหมายมาที่เขาคนเดียว
นักสาปแช่งชาวต่างชาติอีกคน ผมสีบอร์นร่างกำยำ แต่มีหัวใจปิดกลางอกทั้งสองข้าง มีอุดมการณ์เหมือนเกะโท และมองเกะโทกับคนอื่นๆในกลุ่มว่าเป็นครอบครัวเดียวกัน มักคอยห้ามการทะเลาะวิวาทของคนในกลุ่ม เพราะเขามองว่าครอบครัวไม่ควรทะเลาะกัน หลังเกะโทตาย ตนออกจากการเป็นนักสาปแช่งแล้ว
สุดะ มานามิ
อาคม:ไม่ทราบ
นักสาปแช่งหญิง ที่แต่งกายดูผู้ดี เป็นอีกคนที่มองว่าผู้ที่ไม่ใช่ผู้ใช้คุณไสยคือลิง เธอคอยเป็นผู้ช่วยที่ดีให้กับสุกุรุ และสนับสนุนเขาเรื่อยมา
เนกิ โทชิฮิระ
อาคม:ไม่ทราบ
นักสาปแช่งชาย สวมผ้าคาดหัว ป็นอีกคนที่มองว่าผู้ที่ไม่ใช่ผู้ใช้คุณไสยคือลิง แต่เขาต่างจากคนอื่นตรงที่เขาไม่คิดจะสู้กับผู้ใช้คุณไสยด้วยกัน เว้นแต่ถูกโจมตีถึงจะยอมสู้ด้วย
ดูเพิ่ม

มหาเวทย์ผนึกมาร